CELEX: 52012PC0387
Language: lt
Date: 2012-07-10
Title: Pasiūlymas TARYBOS SPRENDIMAS dėl valstybių narių finansinių įnašų Europos plėtros fondui finansuoti 2012 m., įskaitant 2012 m. antrąją įnašo dalį

|
			
		
		
		52012PC0387
		
			Pasiūlymas TARYBOS SPRENDIMAS dėl valstybių narių finansinių įnašų Europos plėtros fondui finansuoti 2012 m., įskaitant 2012 m. antrąją įnašo dalį /* COM/2012/0387 final - 2012/0188 (NLE) */
			
				
		
		
			
			   	AIŠKINAMASIS MEMORANDUMAS
Pagal EPF finansinio reglamento 57 straipsnio 3
dalį šis pasiūlymas apima:
2-osios įnašo dalies sumą 2012 m.
(n+1 metais pagal tame straipsnyje nustatytas nuolatines procedūras).
Pagal EPF finansinio reglamento 57 straipsnio
7 dalį nurodoma Komisijos valdomo finansavimo suma ir EIB valdomo
finansavimo suma.
Pagal EPF finansinio reglamento 145 straipsnį
EIB atsiuntė Komisijai atnaujintas jos valdomų priemonių
įsipareigojimų ir mokėjimų sąmatas.
Pagal EPF finansinio reglamento 57 straipsnio
3 dalį Taryba turi priimti sprendimą dėl šio pasiūlymo
ne vėliau kaip per 21 kalendorinę dieną nuo tos dienos, kai
Komisija pateikė pasiūlymą, o valstybės narės turi
sumokėti antrąją įnašo dalį ne vėliau kaip per 21 kalendorinę
dieną nuo tos dienos, kai joms buvo pranešta apie Tarybos sprendimą.
EPF finansinio reglamento 58 straipsnio 2 dalyje
nustatyta, kad reikalavimuose sumokėti įnašus pirmiausia paeiliui
panaudojamos sumos, nustatytos ankstesniems EPF. Todėl pagal šį
pasiūlymą reikalavimai sumokėti įnašus susiję su 10-ajam
EPF nustatytomis Komisijos sumomis ir 9-ajam EPF nustatytomis EIB sumomis.
Primename, kad EPF finansinio reglamento 60 straipsnio
1 dalyje nustatyta, kad valstybei narei nesumokėjus mokėtinos
įnašų dalies iki nustatyto termino, jos bus pareikalauta
sumokėti nesumokėtos sumos palūkanas; atitinkama valstybė
narė nuo nesumokėtos sumos privalo mokėti palūkanas tame
pačiame straipsnyje nustatyta tvarka.
2012/0188 (NLE)
Pasiūlymas
TARYBOS SPRENDIMAS
dėl valstybių narių
finansinių įnašų Europos plėtros fondui finansuoti 2012 m.,
įskaitant 2012 m. antrąją įnašo dalį
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į vidinį
susitarimą tarp Taryboje posėdžiavusių valstybių narių
Vyriausybių atstovų dėl Bendrijos pagalbos finansavimo ir
administravimo vadovaujantis Afrikos, Karibų baseino bei Ramiojo vandenyno
valstybių ir Europos bendrijos bei jos valstybių narių
Partnerystės susitarimo, pasirašyto 2000 m. birželio 23 d.
Kotonu, Benino Respublika, Finansiniu protokolu ir dėl finansinės
pagalbos skyrimo užjūrio šalims ir teritorijoms, kurioms taikoma EB
Sutarties IV dalis[1],
ypač į jo 10 straipsnio 1 dalį,
atsižvelgdama į Taryboje
posėdžiavusių valstybių narių vyriausybių atstovų
vidaus susitarimą dėl Bendrijos pagalbos finansavimo pagal 2008–2013 m.
daugiametę finansavimo programą vadovaujantis AKR ir EB
partnerystės susitarimu ir dėl finansinės pagalbos skyrimo
užjūrio šalims ir teritorijoms, kurioms taikoma EB sutarties ketvirta
dalis[2],
ypač į jo 7 straipsnį,
atsižvelgdama į 2008 m. vasario 18 d.
Tarybos reglamentą (EB) Nr. 215/2008 dėl 10-ajam Europos
plėtros fondui taikomo finansinio reglamento (toliau – 10-ojo EPF
finansinis reglamentas)[3],
ypač į jo 57 straipsnio 3 dalį,
kadangi:
(1)(1)   pagal 10-ojo EPF finansinio reglamento 57–61 straipsniuose
nustatytą tvarką iki birželio 15 d. Komisija turėtų
pateikti pasiūlymą, kuriame nurodoma a) 2012 m. antrosios
įnašo dalies suma ir b) patikslinta metinė n+1 metų įnašo
suma, atitinkanti realius poreikius, jeigu pagal Vidaus susitarimo 7 straipsnio
3 dalį metinė suma neatitinka realių poreikių;
(2)(2)   Komisijos siūlymu 2011 m. lapkričio 18 d.
Taryba priėmė sprendimą, kuriuo nustatė kad valstybių
narių įnašų į EPF 2012 m. metinės sumos Komisijai
skirta dalis yra 3 600 000 000 EUR, o EIB – 280 000 000 EUR;
(3)(3)   vadovaujantis 10-ojo EPF vidaus susitarimo 7 straipsnio 3 dalimi,
jeigu sprendimu patvirtinti įnašai neatitinka realių EPF
poreikių, Komisija turėtų Tarybai pateikti pasiūlymą
iš dalies pakeisti įnašo sumas, neviršijant jau nustatytos priimtos
viršutinės ribos. Komisijos vertinimu, dėl mažesnių nei numatyta
mokėjimų 2011 m. ir dėl to, kad iš 2010 m. perkeltas
nemažas grynųjų pinigų likutis, yra pateisinama sumažinti
prašomą sumą iki 2,600 mln. Todėl Komisijai skirta
valstybių narių įnašų į EPF 2012 m.
peržiūrėta suma turėtų būti 2 600 000 000 EUR;
(4)(4)   pagal 10-ojo EPF finansinio reglamento 145 straipsnio pirmą
pastraipą Europos investicijų bankas atsiuntė Komisijai
atnaujintas savo valdomų priemonių įsipareigojimų ir
mokėjimų sąmatas;
(5)(5)   10-ajam Europos plėtros fondui (toliau – EPF) taikomo
finansinio reglamento 58 straipsnio 2 dalyje nustatyta, kad reikalavimuose
sumokėti įnašus pirmiausia paeiliui panaudojamos sumos, nustatytos
ankstesniems EPF. Todėl reikalavimas sumokėti 9-ojo EPF įnašus
EIB taip pat turėtų būti pagrįstas 10-ojo EPF finansinio
reglamento 58 straipsnio 2 dalimi,
PRIĖMĖ ŠĮ
SPRENDIMĄ:
1 straipsnis
Nustatyta metinė valstybių
narių įnašų į EPF 2011 m. suma yra 2 880 000 000 EUR
(Komisijai – 2 600 000 000, EIB – 280 000 000).
2 straipsnis
Valstybių narių Komisijai ir EIB
mokėtinos atskirų 2012 m. EPF įnašų antrosios dalys
nurodytos priede pateiktoje lentelėje.
3 straipsnis
Šis sprendimas taikomas nuo jo priėmimo
dienos.
4 straipsnis
Šis sprendimas skirtas valstybėms
narėms.
Priimta Briuselyje
                                                                       Tarybos
vardu
                                                                       Pirmininkas
PRIEDAS 
2012 m. EPF įnašų antrosios dalys
(EUR)
[1]                      OL L 317, 2000 12 15, p. 355.
[2]                      OL L 247, 2006 9 9, p. 32.
[3]               OL L 78, 2008 3 19, p. 1.